Komisjoni otsus,

17. oktoober 2002,

millega moodustatakse söetööstusele antavat riigiabi käsitleva nõukogu määruse (EÜ) nr 1407/2002 kohaldamiseks vajaliku teabe edastamise ühine raamistik

(teatavaks tehtud numbri K(2002) 3783 all)

(2002/871/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 2002. aasta määrust (EÜ) nr 1407/2002, mis käsitleb söetööstusele antavat riigiabi, [1] eriti selle artiklit 12,

ning arvestades järgmist:

(1) Määruse (EÜ) nr 1407/2002 kohaselt hindab komisjon liikmesriikide poolt teatavaks tehtud meetmeid, mis on seotud söetööstusele antava abiga, ning teeb otsuse nende nõuetele vastavuse kohta.

(2) Sel eesmärgil peavad liikmesriigid teatama komisjonile igasugusest rahalisest toetusest, mida nad kavatsevad tootmisaasta jooksul söetööstusele anda. Nad peavad määratlema selle toetuse laadi, lähtudes määruses (EÜ) nr 1407/2002 nimetatud abivormidest. Nad esitavad komisjonile kõik tootmiskulude arvutamiseks vajalikud andmed ning teabe nende andmete seotuse kohta komisjonile teatavaks tehtud kavadega, eriti sulgemiskavadega ja/või söevarude kättesaadavuse tagamise tegevuskavadega.

(3) Selleks, et hinnata vastavust abi andmise tingimustele ja kriteeriumidele, peab komisjoni käsutuses olema üksikasjalik, võrreldav ja kontrollitav teave. Seepärast tuleb luua ühine raamistik, mille kohaselt liikmesriigid teatavad sulgemiskavadest ja/või söevarude kättesaadavuse tagamise tegevuskavadest ning söetööstusele antavast abist.

(4) 2001. vaatlusaastat käsitleva teabe edastamisel tuleb arvesse võtta komisjoni 28. detsembri 1993. aasta otsust nr 3632/93/ESTÜ, [2]

ON VASTU VÕTNUD KÄESOLEVA OTSUSE:

Artikkel 1

Käesolevat otsust kohaldatakse juhul, kui liikmesriigid teatavad sulgemiskavadest ja/või söevarude kättesaadavuse tagamise tegevuskavadest, neis kavades tehtavatest muudatustest ning finantsmeetmetest, mida liikmesriigid kavatsevad tootmisaasta jooksul söetööstuse huvides võtta.

Artikkel 2

Käesoleva otsuse kohaldamisel tähendab "tootmisüksus" maa all ja maa peal asuvaid söetootmisettevõtteid ja seotud rajatisi, mis suudavad toota toorsütt teistest tootmisüksustest sõltumatult, järgides kaevandustööstuse ohutus- ja tervishoiunõudeid käsitlevaid asjaomase liikmesriigi õigusakte.

Määruse (EÜ) nr 1407/2002 artikli 2 punktides e ja f määratletud "tootmiskulud" ja "käsiloleva tootmisega seotud kaod" arvutatakse iga tootmisüksuse kohta.

Artikkel 3

Selleks, et komisjon saaks hinnata vastavust määruse (EÜ) nr 1407/2002 artiklis 4 ja artikli 5 lõikes 3 sätestatud tingimustele ja kriteeriumidele, peavad liikmesriigid esitama kõnealuse määruse artikli 9 lõikes 4 ning artikli 9 lõike 6 punktides b, c, e ja f osutatud teabe, kasutades järgmisi vorme:

a) maa all asuvate tootmisüksuste puhul käesoleva otsuse I lisas esitatud vormid A.1 ja B.1;

b) maa peal asuvate tootmisüksuste puhul käesoleva otsuse II lisas esitatud vormid A.2 ja B.2.

Artikkel 4

Selleks, et komisjon saaks hinnata vastavust määruse (EÜ) nr 1407/2002 artikli 5 lõikes 2 sätestatud tingimustele ja kriteeriumidele, peavad liikmesriigid esitama kõnealuse määruse artikli 9 lõikes 5 osutatud teabe, kasutades järgmisi vorme:

a) maa all asuvate tootmisüksuste puhul käesoleva otsuse I lisas esitatud vorm A.1 ja III lisas esitatud vorm D;

b) maa peal asuvate tootmisüksuste puhul käesoleva otsuse II lisas esitatud vorm A.2 ja III lisas esitatud vorm D.

Artikkel 5

Selleks, et komisjon saaks hinnata järgneval tootmisaastal söetööstuse huvides võetavaid finantsmeetmeid, peavad liikmesriigid esitama määruse (EÜ) nr 1407/2002 artikli 9 lõikes 10 osutatud teabe, kasutades järgmisi vorme:

a) maa all asuvate tootmisüksuste puhul käesoleva otsuse I lisas esitatud vormid B.1 ja C.1;

b) maa peal asuvate tootmisüksuste puhul käesoleva otsuse II lisas esitatud vormid B.2 ja C.2.

Artikkel 6

Vabas vormis esitatakse järgmine teave:

a) teave kulude kohta, mis kavatsetakse katta määruse (EÜ) nr 1407/2002 artiklis 7 osutatud abist, vastavalt kõnealuse määruse lisas määratletud kulukategooriatele;

b) kõnealuse määruse artikli 9 lõikes 2, artikli 9 lõike 6 punktides a, d ja g ning artikli 9 lõikes 7 osutatud teave.

Artikkel 7

Dokumendid, mis siseriiklikud ametiasutused on saanud või koostanud käesoleva otsuse rakendamisel, koondatakse siseriiklikesse talitustesse ning neid hoitakse komisjoni käsutuses.

Artikkel 8

Käesolev otsus on adresseeritud liikmesriikidele.

Brüssel, 17. oktoober 2002

Komisjoni nimel

asepresident

Loyola De Palacio

[1] EÜT L 205, 2.8.2002, lk 1.

[2] EÜT L 329, 31.12.1993, lk 12.

--------------------------------------------------

I LISA

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------

II LISA

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------

III LISA

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------